open-index/open-wikipedia-markdown huggingface dataset:
Hostice

**Hostice** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky Kostol sv. Ondreja, jednoloďová neskorobaroková stavba so segmentovým ukončením presbytéria a vežou tvoriacou súčasť jej hmoty, z rokov 1783-1787. Po ničivom požiari v roku 1890 bol prestavaný v rokoch 1892-1913. Interiér kostola je zaklenutý českými plackami. V interiéri sa nachádzajú voľné barokové olejomaľby v oválnych rámoch a neskorobaroková socha Pieta z konca 18. storočia. Fasády kostola sú členené lizénami a segmentovo ukončenými oknami so šabránami, nad ktorými sú dekoratívne kazety. Veža vyrastá zo štítového priečelia vo forme rizalitu, je členena pilastrami a ukončená korunnou rímsou s terčíkom a ihlancovou helmicou.  

* Ruiny kaštieľa Putnokyovcov, kaštieľ bol jednopodlažná neogotická stavba na pôdoryse obdĺžnika s nárožnými vežami ukončenými cimburím. Z chátrajúceho kaštieľa stoja už len obvodové múry. Priečelie bolo členené otvorenými arkádami. 

Súbor:Hostice - Kostol sv. Ondreja -a.jpg|Kostol sv. Ondreja
Súbor:Hostice - Kostol sv. Ondreja.jpg
Súbor:Hostice - Kostol sv. Ondreja - Putnoky.jpg|Epitaf na kostole
Súbor:Hostice - Kaštieľ.jpg|Ruiny kaštieľa Putnokyovcov
 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Gemerské Michalovce

**Gemerské Michalovce** je obec na Slovensku v okrese Rimavská Sobota.

## Referencie

## Iné projekty


Kategória:Obce okresu Rimavská Sobota
Drienčany

**Drienčany** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová neskorobaroková stavba so segmentovým ukončením presbytéria, bez veže, z roku 1793. Vznikol prebudovaním staršieho kostola z 13. storočia, ktorý bol upravovaný okolo roku 1513. V interiéri sa nachádza drevená trojramenná protestantská empora a kazetový strop. Nachádza sa tu klasicistický oltár portálového typu s obrazom Ježiša z prvej polovice 19. storočia, baroková kazateľnica s akantovým dekorom zo začiatku 18. storočia a rokokový organ z roku 1799, ktorý bol upravovaný v roku 1804. Fasády kostola sú hladké s polkruovo ukončenými oknami so šambránami a nárožnými skoseniami. Priečelie je ukončené dekoratívnym štítom ukončeným segmentom. Kostol sa nachádza vo fortifikovanom areáli s obranným múrom so strieľňami zo 17. storočia a s renesančnou zvonicou, murovanou stavbou na pôdoryse štvorca s drevenou ochodzou a šindľovou ihlancovou helmicou z 50. rokov 17. storočia. V areáli kostola sa nachádzajú aj historické náhrobné kamane miestnych farárov, Jonatána Čipku a Pavla Dobšinského.

Súbor:Drienčany - Evanjelický kostol (1).jpg|Evanjelický kostol
Súbor:Drienčany4.jpg|Interiér kostola
Súbor:Drienčany - Zvonica, múr ohradný - 01.jpg|Zvonica pri kostole
Súbor:Drienčany - schodisko kryté.jpg|Kryté schodisko pri vstupe do kostola
Súbor:Drienčany - náh. k. - Pavol Dobšinský.jpg|Náhrobok Pavla Dobšinského
Súbor:Drienčany - náh. k. - Jonatán Dobroslav Čipka.jpg|Náhrobok Jonatána Čipku

* Drevená zvonica v časti Papča, murovaná neskorogoticko-renesančná stavba na pôdoryse štvorca s drevenou ochodzou a šindľovou ihlancovou helmicou z obdobia okolo 90. rokov 16. storočia. Zvonica prešla úpravou v roku 1932. 

Súbor:Drienčany-Papča - Zvonica (1).jpg|Zvonica v časti Papča
Súbor:Drienčany-Papča - Zvonica (2).jpg
Súbor:Drienčany-Papča - Zvonica (3).jpg

* Evanjelická fara, jednopodlažná klasicistická viacpriestorová stavba na pôdoryse písmena L s valbovou strechou. Pôsobisko evanjelických farárov a národovcov, Pavla Dobšinského a Jonatána Čipku. Stavba má hladké fasády s historickými špaletovými oknami. 

Súbor:Drienčany - Fara (1).jpg|Evanjelická fara
Súbor:Drienčany - Fara (2).jpg
Súbor:Drienčany - Fara.jpg
Súbor:Drienčany - Fara - pam. tabule.jpg|Pamätné tabule na fare
Súbor:Drienčany - Fara - pam. tabuľa.jpg


## Osobnosti obce
### Rodáci
* Gustáv Lyskai (* 1843 – † 1885), geológ, profesor Baníckej akadémie v Banskej Štiavnici

### Pôsobili tu
* Michal Steigel (* 1769 – † 1829), básnik, pedagóg a evanjelický farár, člen Učenej spoločnosti malohotskej
* Jonatán Dobroslav Čipka (* 1819 – † 1861), evanjelický farár, básnik, prozaik
* Pavol Dobšinský (* 1828 – † 1885), spisovateľ, folklorista a miestny evanjelický farár od roku 1861 až do smrti.
* Ľudovít Kubáni (* 1830 – † 1869), básnik, prozaik, literárny kritik a dramatik
* Ján Čajak (* 1897 – † 1982), prozaik, novinár a redaktor

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Kategória:Driečany
Čerenčany

**Čerenčany** () sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z rokov 1826-1831. Kostol bol postavený na mieste staršej tolerančnej stavby. Vznikol za pôsobenia významného národovca Samuela Kollára, ktorý tu bol farárom. Veža bola ku kostolu pristavaná v roku 1861. Kostol bol obnovovaný v roku 1934 a naposledy v roku 2015. Nachádza sa tu oltár, klasicistická práca portálového typu ukončená tympanónom z prvej polovece 19. storočia. Oltárny obraz zobrazuje dvanásťročného Krista, kazateľnica je taktiež klasicistická z rovnakého obdobia. Fasády kostola sú členené lizénovými rámami, pilastrami a polkruhovo ukončenými oknami s profilovanými šambránami. Veža je členená kordónovými rímsami, bifóriami a trojitými oknami, ukončená je ihlancovou helmicou. Evanjelická fara pri kostole pochádza z roku 1865. 

* Náhrobok Samuela Kollára, evanjelického farára, historika, národovca a zakladateľa Učenej spoločnosti malohontskej. Ide o liatinový kubus v štýle empíru z roku 1830 na kamennom sokli. 

Súbor:Čerenčany - Evanjelický kostol (1).jpg|Evanjelický kostol pred obnovou
Súbor:Čerenčany3.jpg|Interiér kostola
Súbor:Čerenčany1.jpg
Súbor:Čerenčany - Samuel Kollár - hrob s náhrobkom (1).jpg|Náhrobok Samuela Kollára
Súbor:Čerenčany - Samuel Kollár - hrob s náhrobkom.jpg


* Zmeškalovská kúria, jednopodlažná historizujúca stavba na obdĺžnikovom pôdoryse z roku 1860. Po adaptácii v roku 1960 tu sídlil Reedukačný detský domov. Miestnosti majú rovné stropy, okrem dvoch priestorov na prízemí, kde je korýtková klenba. Fasáda v neorománskom štýle je členená výrazným centrálnym rizalitom, je dekorovaná oblúčkovým vlysom a nárožnými vežicami s cimburím a oknami s profilovanými šambránami s výraznými uchami.

Súbor:Čerenčany - Kúria (1).jpg|Zmeškalovská kúria
Súbor:Čerenčany - Kúria.jpg


## Osobnosti obce
### Rodáci
* Samuel Kollár (* 1769 – † 1830), evanjelický farár, historik, člen Učenej spoločnosti Malohontskej, rektor gymnázia v Ožďanoch.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Budikovany

**Budikovany** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba so segmentovým ukončením presbytéria a predstavanou vežou, z roku 1804. V 20. storočí prešiel stavebnými úpravami. Interiér kostola je plochostropý. Nachádza sa tu drevená trojramenná protestantská empora, klasicistický oltár, stĺpová architektúra z polovice 19. storočia. Kazateľnica z konca 18. storočia nesie prvky štýlu luiséz. Okná na fasáde sú polkruhovo zakončené, veža je členená pilastrami a ukončená korunnou rímsou s terčíkom a barokovou helmicou s laternou.

Súbor:Budikovany - Evanjelický kostol.jpg|Evanjelický kostol
Súbor:Budikovany3.jpg|Interiér kostola
Súbor:Budikovany2.jpg|Oltár a kazateľnica
Súbor:Budikovany4.jpg|Epora s organom


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Blhovce

**Blhovce** sú obec na Slovensku v okrese Rimavská Sobota.

## Obyvateľstvo
V obci už dlhé storočia spolunažívajú ľudia rôznych národností.
* 77% obyvateľov sa hlási k maďarskej národnosti
* 11,5% obyvateľov sa hlási k slovenskej národnosti
* 10,5% populácie tvorí rómske etnikum

## Kultúra a zaujímavosti
### Pamiatky
* Rímskokatolícky kostol sv. Márie Magdalény, jednoloďová neskorobaroková stavba s polkruhovým ukončením presbytéria a vežou tvoriacou súčasť jej hmoty, z rokov 1773-1777. Stavba bola rozšírená v roku 1936 a obnovená v roku 1946. Interiér je zaklenutý pruskou klenbou, presbytérium valenou lunetovou klenbou. Nachádza sa tu neskoroklasicistický oltár s obrazom sv. Márie Magdalény a kazateľnica z polovice 19. storočia. Fasády sú členené lizénami a segmentovo ukončenými oknami. Veža je členená kordónovou rímsou a ukončená korunnou rímsou s terčíkom a ihlancovou helmicou.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Žíp

**Žíp** (maď. *Zsip*) je obec na Slovensku ležiaca v Banskobystrickom kraji, v okrese Rimavská Sobota. 

## Kultúra a zaujímavosti
### Pamiatky
* Reformovaný kostol, jednoloďová románsko-gotická stavba s polygonálnym záverom, bez veže, asi z konca 13. storočia. Nachádza sa na okraji obce na vyvýšenej polohe. Stavbu postavili na mieste staršieho objektu. Okolo roku 1400 bol kostol doplnený o freskovú výmaľbu, ktorá sa dodnes zachovala len fragmentárne. Neskorogoticky bol upravený na konci 15. storočia. Od 17. storočia, teda od reformácie patrí reformovaným veriacim, ktorí upravili jeho interiér. Pôvodné presbytérium bolo zamurované, nástenné maľby zabielené. Kostol bol obnovovaný v rokoch 1970-1978, keďže mal narušenú statiku. V roku 2020 tu bol realizovaný archeologický výskum a obnova priľahlej zvonica z roku 1750, ktorá je s kostolom prepojená krytou chodbou. Z pôvodnej stavby sa zachovalo polygonálne presbytérium. Loď s portálom s lomeným oblúkom je dielom neskorogotickej prestavby. Vo víťaznom oblúku sa nachádza neskororománska maľba jednej z múdrych panien z doby vzniku kostola. Z konca 14. storočia pochádzajú výjavy zo života Panny Márie a polpostavy evanjelistov tiež na víťaznom oblúku. Najmladšie maľby z doby okolo roku 1500 sa nachádzajú na východnej stene lode. Súčasťou interiéru je aj trojramenná baroková empora a kazateľnica s dekoratívnou neskorobarokovou rezonančnou strieškou. Loď je krytá kazetovým stropom z roku 1775. Fasády kostola sú hladké, bielené s oknami s lomeným oblúkom. Strecha je pokrytá šindľom.

Súbor:Žíp kostol 04.jpg|Reformovaný kostol 
Súbor:Žíp kostol 06.jpg
Súbor:Žíp kostol 02.jpg|Zvonica
Súbor:Žíp kostol 19.jpg|Interiér kostola s emporou
Súbor:Žíp kostol 16.jpg|Pohľad do presbytéria
Súbor:Žíp kostol 21.jpg|Kazetový strop


* Klasicistický kaštieľ, dvojpodlažná dvojtraktová stavba na pôdoryse obdĺžnika z 50. rokov 19. storočia. V súčasnosti je kaštieľ v havarijnom stave. Interiéry kaštieľa boli kryté krížovými a korýtkovými klenbami. Hlavná fasáda je členená stredným a bočnými rizalitmi s tympanónom, zo zadnej strany sa na fasáde otvárali arkády.

Súbor:Žíp2.jpg|Ruiny klasicistického kaštieľa
Súbor:Žíp1.jpg


## Referencie

## Iné projekty

## Externé odkazy
* 
* Apsida.sk- profil románskogotického kostola
* Gotická cesta- profil románskogotického kostola


Kategória:Obce okresu Rimavská Sobota
Zádor

**Zádor** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoduchá jednoloďová stavba s pravouhlým záverom a predstavanou vežou, z roku 1968. Fasády sú členené polkruhovo ukončenými oknami so šambránami, veža je členená pásovaním a ukončená ihlancovou helmicou.

## Referencie

## Iné projekty

## Externé odkazy
* Oficiálna stránka obce 
* Najkrajší kraj- turistické atrakcie v obci


Kategória:Obce okresu Rimavská Sobota
Vyšný Skálnik

**Vyšný Skálnik** je obec na Slovensku v okrese Rimavská Sobota.

## Dejiny
Obec bola osídlená Keltmi už praveku, čo dokazujú nálezy kováčskych vyhní v obci. Pôvodní obyvatelia sa zaoberali poľnohospodárstvom a stavali si domy z pieskovca, ktorého je v okolí nadostač. Po reformácií obyvatelia prijali augsburské vyznanie. V sedemdesiatych rokoch bola v katastrálnom území obce vybudovaná vodná nádrž.

## Kultúra a zaujímavosti
### Pamiatky
* Rodný dom Jána Bottu, dom č. 44, jednopodlažná stavba na pôdoryse obdĺžnika z 19. storočia. V interiéri je pamätná izba básnika. Fasády domu sú po moderných úpravách hladké, strecha je sedlová. Na budove je osadená pamätná tabuľa autora.

Súbor:Vyšný Skálnik - rodný dom Jána Bottu.jpg|Rodný dom Jána Bottu
Súbor:Vyšný Skálnik - pam. tab. - Ján Botto.jpg|Pamätná tabuľa básnika
Súbor:Vyšný Skálnik - Ján Botto.jpg|Busta Jána Bottu pri obecnom úrade


### Turizmus
Obec sa stáva turistickým cieľom, najmä v súvislosti s chatovou oblasťou a vodnou nádržou, ktorá je miestom rybárov a v zime klziskom. V katastrálnom území obce je prameň Vyvieračka, ktorý je napojený na vodovod a z ktorého čerpá vodu pivovar.

## Osobnosti obce
### Rodáci
* Ján Botto (* 1829 – † 1881), romantický básnik, autor balád a povestí inšpirovaných ľudovou poéziou 

## Referencie

## Iné projekty

## Externé odkazy
* 


Kategória:Obce okresu Rimavská Sobota
Dražice (okres Rimavská Sobota)

**Dražice** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a predstavanou vežou z rokov 1838-1842. Je postavený na mieste staršieho dreveného kostola. Interiér je plochostropý. Nachádza sa tu klasicistický oltár, stĺpová architektúra vrcholiaca segmentovým štítom z prvej polovice 19. storočia. Oltárny obraz je dielo Janka Alexyho z roku 1927. Organ je klasicistický z rovnakého obdobia ako oltár. Kostol má hladké fasády, veža je členená pilastrami a ukončená korunnou rímsou s terčíkom a barokovou helmicou s laternou.  

Súbor:Perjése21.JPG|Evanjelický kostol
Súbor:Perjése25.JPG
Súbor:Perjése05.JPG
Súbor:Perjése07.JPG
Súbor:Perjése08.JPG|Vstup do kostola

## Politika
### Starostovia
* 2002–2006 - Katarína Bálintová (SMK)  
* 2006–2007 - Katarína Bálintová (ANO)  - odvolaná v referende v apríli 2007 
* 2007 - Eva Forgondová (SMK) - zvolená v doplňovacích voľbách v októbri 2007 
* 2014 - súčasnosť - Krisztián Kovács (SMK-MKP, MOST-HÍD)

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Vlkyňa

**Vlkyňa** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky kostol Panny Márie Ružencovej, jednoloďová neskoroklasicistická stavba so segmentovým ukončením presbytéria a predstavanou vežou z rokov 1891-1898. Obnovou prešiel v roku 1992. Interiér je zaklenutý pruskými klenbami, presbytérium českou plackou. Nachádza sa tu trojosový murovaný organový chór. Fasády kostola sú členené polkruhovo ukončenými oknami s profilovaným šabránami. Veža je členená kordónovými rímsami, pilastrami a ukončená korunnou rímsou s terčíkom a ihlancovou helmicou s laternou. 

Súbor:Velkenyei templom.JPG|Kostol Panny Márie Ružencovej
Súbor:Velkenyei templom nyáron.jpg
Súbor:Velkenye látképe.JPG


## Referencie

## Iné projekty

## Externé odkazy
* 


Kategória:Obce okresu Rimavská Sobota
Veľký Blh

**Veľký Blh** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová pôvodne baroková stavba s pravouhlým záverom a predstavanou vežou z roku 1740. Kostol je postavený na staršom základe. V roku 1780 bola postavená kostolná veža. V interiéri kostola sa nachádza drevená empora nesená štyrmi vyrezávanými stĺpmi. Na empore je organ v neorenesančnej organovej skrini. Kazateľnica je centrálne umiestnená. Fasády sú členené segmentovo ukončenými oknami so šambránami. Veža je členená lizénovými rámami a ukončená korunnou rímsou s terčíkom a barokovou helmicou s laternou. 

Súbor:Nagybalog28.JPG|Reformovaný kostol
Súbor:Nagybalog27.JPG
Súbor:Nagybalog20.JPG
Súbor:Nagybalog32.JPG|Interiér kostola
Súbor:Nagybalog29.JPG|Kazateľnica


* Hrad Blh, zvyšky zaniknutého hradu nad obcou. Založený bol asi začiatkom 14. storočia. Hrad patril miestnemu rodu Balogovcov, neskôr bol obsadený Jánom Jiskrom, jeho majiteľom bol napríklad aj František Vešeléni. Hrad zohral rolu v Rákociho povstaní, po jeho potlačení na začiatku 18. storočia už nebol obnovený. 

* Koháriovský kaštieľ, dvojpodlažná trojtraktová pôvodne renesančná stavba zo 17. storočia. V 17. storočí presídlil rod Koháryovcov z hradu Blh do novopostaveného sídla v obci. Barokovo kaštieľ upravili v roku 1720. Výraznou klasicistickou úpravou prešiel v rokoch 1817 – 1822, keď získal súčasnú podobu. Podľa projektu H. Nebbiena zriadili v roku 1820 v okolí kaštieľa anglický park s jazerom. V kaplnke kostola sú umiestnené barokové obrazy zo 17. storočia.  Devätnásťosovej klasicistickej fasáde kaštieľa dominuje predstupujúci rizalit s portikom. Na úrovni prízemia je členený troma arkádami podjazdu, na poschodí sa nachádzajú štyri toskánske stĺpy balkóna nesúce trojuholníkový štít s tympanónom. Okná rizalitu sú polkruhovo ukončené, ostatné sú dekorované nadokennými rímsami. 

Súbor:Veľký Blh - Kaštieľ (2).jpg|Koháriovský kaštieľ
Súbor:Veľký Blh - Kaštieľ.jpg
Súbor:Veľký Blh - Kaštieľ a park.jpg
Súbor:Veľký Blh - Kaštieľ (1).jpg
Súbor:Veľký Blh - park pri kaštieli.jpg|Anglický park


## Osobnosti obce
### Rodáci
* Štefan Znám (* 1936 – † 1993), matematik

## Referencie

## Iné projekty

## Externé odkazy
* 


Kategória:Obce okresu Rimavská Sobota
Vieska nad Blhom

**Vieska nad Blhom** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s pravouhlým záverom a predstavanou vežou, z roku 1882. Kostol bol naposledy obnovovaný v roku 2005. V interiéri sa nachádzajú pamätné tabule prvej a druhej svetovej vojny a drevená empora. Kazateľnica je umiestnená na stred dlhšej strany priestoru. Fasády sú členené lizénovými rámami, segmentovo ukončenými oknami so šambránami a dekoratívnymi nadokennými kazetami. Veža je členená kordónovou rímsou, pilastrami, ukončená je barokovou helmicou s laternou.

Súbor:Vieska nad Blhom - Kostol reformovanej cirkvi (1).jpg|Reformovaný kostol


## Referencie

## Iné projekty

## Externé odkazy
* Oficiálna stránka obce 


Kategória:Obce okresu Rimavská Sobota
Večelkov

**Večelkov** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou. Helmica zvonice je členená úzkym priebežným rezonančným otvorom.


image:Večelkov - zvonica.jpg|Zvonica


## Referencie

## Iné projekty

## Externé odkazy
* 


Kategória:Obce okresu Rimavská Sobota
Uzovská Panica

**Uzovská Panica** je obec na Slovensku v okrese Rimavská Sobota.

## Vysielacie stredisko
V katastrálnom území obce sa nachádzala najsilnejšia rušička rozhlasovej stanice Slobodná Európa. Dvanásť 170 metrov vysokých stožiarov, tri krátkovlnné smerové antény a jeden stožiar stredovlnnej antény boli vybudované v päťdesiatych rokoch. Jediným cieľom tejto stavby bolo blokovať vysielanie režimom zakázanej Slobodnej Európy, aby sa občania v Československu nedozvedeli o informáciach za hranicami Železnej opony. Prevádzka zariadenia bola zrušená v októbri 1989. Od začiatku augusta 2025 sa realizuje postupná likvidácia stožiarov.

## Kultúra a zaujímavosti

### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou z roku 1850. V interiéri s rovným stropom sa nachádza protestantská empora. Zariadenie kostola pochádza z doby jeho vzniku. Fasády kostola sú členené lizénami a polkruhovo ukončenými oknami so šambránami. Veža je členená pilastrami a ukončená barokovou helmicou s laternou. 

Súbor:Uzovská Panica - Reformovaný kostol.jpg|Reformovaný kostol
Súbor:Uzapanyit09.JPG
Súbor:Uzapanyit07.JPG|Veža kostola
Súbor:Uzapanyit26.JPG|Interiér kostola
 
* Rímskokatolícky kostol Nanebovzatia Panny Márie, jednoloďová neorománska stavba so segmentovým ukončením presbytéria, transeptom a predstavanou vežou z roku 1872. Interiér je zaklenutý českou plackou. Zariadenie kostola pochádza z doby jeho vzniku. Fasády sú členené opornými piliermi a polkruhovo ukončenými oknami so šambránami. Veža je členená kordónovými rímsami a ukončená trojuholníkovými štítmi a ihlancovou helmicou. 

* Neskoroklasicistický kaštieľ, dvojpodlažná dvojtraktová bloková stavba s valbovou strechou z druhej polovice 19. storočia. Parter kaštieľa ma okná dekorované priebežnou rímsou s archivoltami. Na poschodí majú okná profilované šambrány s rímsovými suprafenestrami. 

Súbor:Uzapanyit18.JPG|Kostol Nanebovzatia Panny Márie
Súbor:Uzapanyit20.JPG
Súbor:Uzapanyit17.JPG|Miestny kaštieľ
Súbor:Uzapanyit15.JPG


## Referencie

## Iné projekty

## Externé odkazy
* 


Kategória:Obce okresu Rimavská Sobota
Teplý Vrch

**Teplý Vrch** (do r. 1948 Melecheď; Meleghegy) je obec na Slovensku v okrese Rimavská Sobota.

## Polohopis
Obec sa nachádza v údolí rieky Blh, v severnej časti Rimavskej kotliny. Južné svahy Revúckej vrchoviny chránia obec zo severu pred chladným vetrom, vďaka čomu je tu priemerná ročná teplota 8 °C.

## Dejiny
Prvá poddanská osada na území obce vznikla v druhej polovici 12. storočia, keď spadala pod panstvo *Meleghegy* (Blh). Drevený hrad bol rok po vpáde Mongolov v roku 1241 prestavaný na kamenný a k roku 1301 sa viaže prvá písomná zmienka o obci.

V časoch okupácie Uhorska Osmanskou ríšou bolo toto územie na hranici a Teplý Vrch čelil opakovaným nájazdom Turkov. Od 17. storočia už obec patrila panstvu Muráň, no rozvoj zastavili následky Rákociho povstania. Chudoba v kraji sa odzrkadlila v odchode obyvateľstva na *Dolnú zem*, no napriek tomu mal Teplý Vrch v roku 1773 31 a v roku 1827 už 43 usadlostí s 366 obyvateľmi. V súčasnosti sa počet obyvateľov pohybuje okolo 300.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z roku 1827. Stavba bola upravovaná v roku 1893. Interiér je zaklenutý českou plackou. Nachádza sa tu drevená vyrezávaná empora a hodnotný manieristický oltár z roku 1640, ktorý pochádza zo staršieho kostola. Oltár je lemovaný tordovanými stĺpmi so sochami anjelov a Ježiša. Úpravami prešiel v roku 1797. Fasády kostola sú hladké s polkruhovo ukončenými oknami. Veža je dekorovaná pilastrami a ukončená korunnou rímsou s terčíkom a barokovou helmicou s laternou.

Súbor:Teplý Vrch - Evanjelický kostol (1).jpg|Evanjelický kostol
Súbor:Teplý Vrch - Evanjelický kostol.jpg
Súbor:TeplýVrch4.jpg|Interiér kostola
Súbor:TeplýVrch1.jpg|Manieristický oltár
Súbor:TeplýVrch2.jpg|Empora s organom


### Vodná nádrž Teplý Vrch
Teplý Vrch je známy predovšetkým rovnomennou vodnou nádržou, ktorej voda sa v letnom období zohrieva až na 27 – 28 °C. Vďaka tomu sa okolie obce stalo vyhľadávanou rekreačnou lokalitou.

## Referencie

## Iné projekty

## Externé odkazy
* 
* Najkrajší kraj – turistické atrakcie v obci


Kategória:Obce okresu Rimavská Sobota
Štrkovec (okres Rimavská Sobota)

**Štrkovec** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou z roku 1825. Kostol bol prestavanný po povodni v roku 1885 do súčasnej podoby. Interiér je zaklenutý korýtkovou klenbou. Predstavaná veža je lemovaná pilastrami a ukončená trojuholníkovými štítmi s terčíkom s hodinami a ihlancovou helmicou. Fasády sú členené lizénami a segmentovo ukončenými oknami so šambránami.

* Klasicistická kúria, jednopodlažná stavba na pôdoryse písmena L z 19. storočia. Dominantným prvkom viackrídlovej stavby je nárožná veža ukončená cibuľovou helmicou. Fasády kúrie sú členené oknami s profilovanými šambránami a nadokennými rímsami. Na ose priečelia je umiestnená atika s balustrádou. 

Súbor:Kövecses kastély 1.JPG|Miestna kúria
Súbor:Kövecses kastély 2.JPG


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Španie Pole

**Španie Pole** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria  a predstavanou vežou z rokov 1805 – 1810. Kostol bol obnovovaný v rokoch 1889 a 1931. Interiér je zaklenutý českou plackou zdobenou štukatúrami. Nachádza sa tu drevená empora nesená vyrezávanými stĺpmi. V interiéri sa nachádza neorokokový oltár zo začiatku 20. storočia a organový pozitív pochádza z druhej polovice 18. storočia. Fasády kostola sú členené lizénami a polkruhovo ukončenými oknami so šambránami. Veža je členená pilastrami a ukončená korunnou rímsou s terčíkom a barokovou helmicou s laternou. Nad portálom je umiestnená pamätná tabuľa pripomínajúca postavenie kostola a jeho obnovu z roku 1889.

Súbor:Španie Pole - Evanjelický kostol -b.jpg|Evanjelický kostol 
Súbor:Španie Pole - Evanjelický kostol -c.jpg
Súbor:Španie Pole - Evanjelický kostol -4.jpg|Pamätná tabuľa na kostole
Súbor:Španie Pole1.jpg|Interiér kostola
Súbor:Španie Pole4.jpg|Empora s organom


## Referencie

## Iné projekty

## Externé odkazy
* Najkrajší kraj- turistické atrakcie v obci


Kategória:Obce okresu Rimavská Sobota
Sútor

**Sútor** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1810. V súčasnosti je táto pamiatka opustená a v dezolátnom stave. Fasády kostola sú členené lizénami a polkruhovo ukončenými oknami. Veža je lemovaná bosážou, v hornej časti s terčíkmi a ukončená ihlancovou helmicou.

Súbor:Sútor - Reformovaný kostol -1.jpg|Reformovaný kostol
Súbor:Sútor - Reformovaný kostol -2.jpg
Súbor:Sútor - Reformovaný kostol -b.jpg|Detail veže 
Súbor:Sútor - Reformovaný kostol -a.jpg|Detail štítu
Súbor:Sútor - Reformovaný kostol - interiér -1.jpg|Interiér kostola


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Ohrozené kostoly - profil opusteného kostola


Kategória:Obce okresu Rimavská Sobota
Stránska

**Stránska** (v minulosti *Stránske*, ) je obec na Slovensku v okrese Rimavská Sobota.

## Kultúra a zaujímavosti
### Pamiatky
* Klasicistická kúria, jednopodlažná stavba na pôdoryse písmena L, z prvej polovice 19. storočia. Stavba bola prestavaná v roku 1899 a v roku 1925 do súčasnej podoby v štýle art deco. Dnes v budove sídli detský domov. Fasáda je členená kordónovou rímsou. Priečeliu dominuje polkruhový arkier členený polostĺpmi. Nad oknami arkiera sú osemuholníkové reliéfne madailóny so symbolmi remesiel.

* Reformovaný kostol, jednoloďová neoklasicistická stavba s pravouhlým záverom a predstavanou, z roku 1896. Úpravami prešiel v roku 1931. Fasády kostola sú členené opornými piliermi. Veža je členená kordónovými rímsami a ukončená trojuholníkovými štítmi a ihlancovou helmicou. Nad portálom je vročenie 1896.

Súbor:Oldalfala03.JPG|Klasicistická kúria
Súbor:Oldalfala05.JPG|Reformovaný kostol
Súbor:Oldalfala07.JPG|Interiér kostola
Súbor:Oldalfala06.JPG|Biblický verš v interiéri kostola
Súbor:Oldalfala08.JPG|Zvony


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Rovné (okres Rimavská Sobota)

**Rovné** je obec na Slovensku v okrese Rimavská Sobota. 

## Polohopis
Nachádza sa v Banskobystriskom kraji. Cez dedinu tečie potok Blh, ktorý sa vlieva do vodnej nádrže Teplý Vrch. 

## Časti obce
Súčasťou obce je od roku 1960 miestna časť Ratkovská Zdychava.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s pravouhlým ukončením presbytéria a prestavanou vežou, z roku 1832. Veža bola ku kostolu pristavaná v roku 1914 a upravená v roku 1944. V interiéri sa nachádza dvojramenná empora, loď je plochostropá. Zariadenie kostola je z 20. storočia. Fasády kostola sú členené polkruhovo ukončenými oknami s priebežnou kordónovou rímsou. Veža je ukončená ihlancovou helmicou, nachádza sa tu zvon z roku 1874.

* Evanjelický kostol v časti Ratkovská Zdychava, jednoloďová pôvodne klasicistická stavba s pravouhlým ukončením presbytéria, bez veže, z roku 1841. Kostol bol výrazne prestavaný v roku 1926. V interiéri sa nachádza oltár z obdobia prestavby kostola s obrazom Ježiša Krista od maliara Messerschmita. Do kostola sa vstupuje murovanou predsieňou. Fasády kostola sú hladké, členené segmentovo ukončenými oknami.

* Dedinská zvonica v Ratkovskej Zdychave, čiastočne murovaná, čiastočne drevená neskorobaroková stavba na pôdoryse štvorca so stanovou strechou, z konca 18. storočia.

Súbor:Rovné - Evanjelický kostol -2.jpg|Evanjelický kostol v Rovnom
Súbor:Rovné - Evanjelický kostol -3.jpg


## Referencie

## Iné projekty

## Externé odkazy
* 


Kategória:Obce okresu Rimavská Sobota
Rimavské Brezovo

**Rimavské Brezovo** je obec na Slovensku v okrese Rimavská Sobota. Nachádza sa tu stredoveký evanjelický kostol s gotickými freskami.

## Kultúra a zaujímavosti
### Pamiatky
* Evanjelický kostol, dvojloďová gotická stavba s pravouhlým ukončením presbytéria a predstavanou vežou z druhej polovice 13. storočia. V 14. storočí bolo presbytérium zaklenuté krížovou klenbou a doplnené o fresky z dielne Majstra ochtinského presbytéria. Ide o výjavy zo života Panny Márie ako Klaňanie troch kráľov, Snímanie z Kríža, Smrť a Nanebovzatie Márie. Pôvodne kostol Narodenia Panny Márie je od reformácie dodnes evanjelický. Zásadná úprava kostola prebehla v roku 1893, keď dostal súčasnú podobu. Došlo k rozšíreniu lode kostola a zmene jeho orientácie. Pôvodné presbytérium sa tak stalo bočnou loďou. Zároveň došlo k reštaurovaniu fresiek. V rokoch 2005–2019 sa realizovala komplexná obnova pôvodného presbytéria, ktorá bola ocenená hlavnou cenou súťaže Kultúrna pamiatka roka 2012. Fasády kostola sú hladké s polkruhovo ukončenými oknami. Románske štrbinové okno s polkruhovým záklenkom sa nachádza v pôvodnom presbytériu. Veža je ukončená ihlancovou helmicou s nárožnými vežicami.

Súbor:RimavskeBrezovo1.jpg|Evanjelický kostol
Súbor:Rimavské Brezovo - Evanjelický kostol.jpg
Súbor:RimavskeBrezovo16.jpg|Bývalé stredoveké presbytérium
Súbor:RimavskeBrezovo15.jpg
Súbor:RimavskeBrezovo6.jpg
Súbor:RimavskeBrezovo9.jpg|Gotická krstiteľnica
Súbor:RimavskeBrezovo10.jpg|Detail fresiek


## Osobnosti obce
### Rodáci
* Ján Valentini (* 1782 – † 1852), evanjelický kňaz, náboženský spisovateľ a cirkevný hodnostár
* Pavel Knapp (* 1906 – † 1945), fukcionár KSČ a účastník protifašistického odboja
* Pavol Sýkora (* 1931 – † 1970), režisér, scenárista, dramaturg krátkych filmov a učiteľ

### Pôsobili tu
* Ľudovít Kubáni (* 1830 – † 1869), básnik, prozaik, literárny kritik a dramatik

## Referencie

## Pozri aj
* Zoznam kultúrnych pamiatok v obci Rimavské Brezovo
* Cirkevný zbor ECAV Rimavské Brezovo

## Iné projekty

## Externé odkazy
* Gotická cesta- profil gotického kostola
* Apsida.sk- profil stredovekého kostola
* Malohont.sk- fotografie kostola


Kategória:Obce okresu Rimavská Sobota
Rimavská Seč

**Rimavská Seč** (, do roku 1927 *Siač, Sečovec*) je obec na Slovensku v okrese Rimavská Sobota. 

## Kultúra a zaujímavosti
### Pamiatky
* Reformovaný kostol, jednoloďová gotická stavba s pravouhlým záverom a predstavanou vežou, z obdobia okolo roku 1332. Objekt sa nachádza na vyvýšenine ohradený obranným múrom. Okolo roku 1560 prešiel úpravami, od tohto obdobia patrí reformovanej cirkvi. Veža bola pristavaná v 16. storočí. Renesančnými úpravami prešiel v roku 1632. Posledné barokovo-klasicistické úpravy prebehli v roku 1791. Z pôvodných gotických prvkov sa v kostole nachádzajú gotické krížové klenby či gotické okná s lomeným oblúkom, zachované v závere presbytéria. Na západnej strane lode sa nachádza murovaná protestantská empora. V bývalom presbytériu je prezentovaný premaľovaný latinským nápis s chronostikonom 1457. Fasády kostola sú hladké s onami s lomeným oblúkom a kamennými osteniami. Veža je v hornej časti členená pilastrami a ukončená korunnou rímsou s terčíkom a barokovou helmicou s laternou.

Súbor:Rimavská Seč - Kostol Reformovanej cirkvi.jpg|Reformovaný kostol
Súbor:Rimavská Seč - Kostol Reformovanej cirkvi (1).jpg
Súbor:Rimavská Seč2.jpg|Interiér kostola
Súbor:Rimavská Seč3.jpg|Bývalé presbytérium a kazateľnica
Súbor:Rimavská Seč5.jpg|Detail klenby presbytéria


* Rímskokatolícky Kostol obrátenia sv. Pavla apoštola, jednoloďová klasicistická stavba s pravouhlým ukončením presbytétia a predstavanou vežou, z roku 1803. Kostol prešiel prestavbou v roku 1896. Interiér je zaklenutý pruskými klenbami, presbytérium českými plackami. Nachádza sa tu murovaná empora. Hlavný oltár s obrazom Obrátenie sv. Pavla je zo začiatku 19. storočia. Bočný oltár sv. Jána Nepomuckého je barokový s mladším obrazom. Kazateľnica je z polovice 19. storočia, krstiteľnica z konca storočia. Fasády kostola sú členené lizénami a polkruhovo ukončenými oknami so šambránami. Priečelie je ukončené štítom s prelamovanou rímsou. Veža je členená kordónovými rímsami, pilastrami a ukončená korunnou rímsou s terčíkom s hodinami a zvonovitou helmicou s laternou. Fara pri kostole bola postavená v roku 1805.  

Súbor:Rimavská Seč - Katolícky kostol.jpg|Kostol Obrátenia sv. Pavla apoštola
Súbor:Római katolikus templom Rimaszécs.JPG


## Osobnosti obce
### Rodáci
* Oszkár Fery (* 1860 – † 1919), maďarský žandár umučený počas Maďarskej republiky rád
* Jarmila Štítnická (* 1924 – † 1980), spisovateľka, redaktorka a publicistka, autorka literatúry pre deti a mládež

## Galéria

Súbor:Rimavská Seč - budova obce.jpg|Obecný dom
Súbor:Rimavská Seč - Pamätník.jpg|Pamätník oslobodenia
Súbor:Rimavská Seč - škola.jpg|Budova školy
Súbor:Rimavská Seč - pam. dom.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Riečka (okres Rimavská Sobota)

**Riečka** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová pôvodne renesančná stavba so segmentovým záverom a predstavanou vežou, z roku 1682. Kostol, klasicisticky upravený, bol prestavaný v roku 1778 a koncom 19. storočia. Obnovou prešiel v roku 1993. V interiéri sa nachádza drevený maľovaný kazetový strop z roku 1778 a empora s drevenými lavicami z konca 17. storočia. Kazateľnica je klasicistická z rokov 1840-1850. Priečelie je členené pilastrami, bočné fasády lizénami so segmentovo ukončenými oknami so šabránami. Veža je členená kordónovou rímsou, pilastrami a ukončená korunnou rímsou s terčíkom a barokovou helmicou. 

Súbor:Riečka1.jpg|Reformovaný kostol
Súbor:Riečka2.jpg


## Referencie

## Iné projekty

## Externé odkazy
* 


Kategória:Obce okresu Rimavská Sobota
Slizké

**Slizké** je obec na Slovensku v okrese Rimavská Sobota.
 
## Polohopis
Obec leží v juhovýchodnej časti Slovenského rudohoria.
 
## Dejiny
Prvá zmienka o obci ako o príslušenstve hradu Blh je z roku 1285. Názvy obce: 1285 *Zeluche*; v r. 1413 sa uvádza ako *Slysche*; r. 1427 *Scylische*; r. 1773 *Sliska*; 1927 *Slizské*; v maďarskom jazyku *Szilistye*. V roku 1413 bola vo vlastníctve Derencsényiovcov, roku 1427 rodiny Uzovej.  2. polovici 17. storočia patrila muránskemu panstvu, neskôr viacerým zemepánom. V roku 1828 mala obec 46 domov a 337 obyvateľov, ktorí sa zaoberali poľnohospodárstvom, zbieraním vosku, pálením vápna, výrobou dreveného riadu a bŕd.

## Kultúra a zaujímavosti

### Pamiatky
* Evanjelický kostol, jednoloďová tolerančná stavba so segmentovým ukončením presbytéria, bez veže, z roku 1798. Interiér je plochostropý, nachádza sa tu drevená protestantská empora a edikulový oltár z polovice 19. storočia s novším obrazom Kristus v Getsemanskej záhrade. Priečelie s dekoratívnym dvojstupňovým štítom s volútami je členená lizénami. Segmentovo ukončené okná sú lemované šambránami. 

* Dedinská zvonica, murovaná barokovo-klasicistická stavba na štvorcovom pôdoryse zo začiatku 19. storočia, dekorovaná pilastrami a ukončená zvonovitou helmicou s laternou. Nachádza sa tu zvon z roku 1895.

Súbor:Slizké2.jpg|Evanjelický kostol 
Súbor:Slizké - Evanjelický kostol -d.jpg|Priečelie kostola
Súbor:Slizké1.jpg|Interiér kostola
Súbor:Slizké - Zvonica -d.jpg|Obecná zvonica
Súbor:Slizké - Zvonica -c.jpg


## Referencie

## Iné projekty

## Externé odkazy
* Najkrajší kraj- turistické atrakcie v obci


Kategória:Obce okresu Rimavská Sobota
Rakytník (obec)

**Rakytník** je obec na Slovensku v okrese Rimavská Sobota.

## Kultúra a zaujímavosti
### Pamiatky
* V minulosti sa v obci nachádzal klasicistický kaštieľ, ktorý bol zbúraný v 70. rokoch.

## Občianska vybavenosť
* Reformovaný kostol, jednoloďová modernistická stavba s pravouhlým záverom a vežou tvoriacou súčasť jej hmoty, z roku 1971.  

Súbor:Rakottyás03.JPG|Reformovaný kostol
Súbor:Rakottyás08.JPG


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Potok (okres Rimavská Sobota)

**Potok** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria, bez veže, z roku 1791. Kostol prešiel obnovou v roku 1945. Interiér je plochostropý s trojramennou drevenou emporou. Nachádza sa tu barokový oltár z doby vzniku kostola, kazateľnica z rovnakého obdobia a rokokový organ. Kostol má fasády členené lizénami a segmentovo ukončenými oknami.

* Dedinská zvonica, murovaná neogotická stavba z konca 19. storočia. Fasáda zvonice je členená nárožnými pilastrami, rezonančný otvor so stredovým stĺpikom je ukončený lomeným oblúkom. Veža je ukončená ihlancovou helmicou.

Súbor:Potok - Evanjelický kostol -2.jpg|Evanjelický kostol
Súbor:Potok - Evanjelický kostol -1.jpg
Súbor:Potok - Zvonica.jpg|Obecná zvonica
Súbor:Potok - Zvonica - zvony -2.jpg|Zvony vo zvonici


## Osobnosti obce
### Rodáci
* Jozef Škultéty (* 1853 – † 1948), literárny kritik, historik, jazykovedec, publicista a prekladateľ.

## Referencie

## Iné projekty

## Externé odkazy
* 


Kategória:Obce okresu Rimavská Sobota
Poproč (okres Rimavská Sobota)

**Poproč** (, ) je obec na Slovensku v okrese Rimavská Sobota. Je najmenšou obcou v Banskobystrickom kraji.

## Kultúra a zaujímavosti
### Pamiatky
* Dedinská zvonica, jednoduchá murovaná stavba na pôdoryse štvorca so stanovou strechou, z roku 1931. Fasády zvonice sú lemované lizénami, nad segmentovo ukončeným rezonančným otvorom je vročenie 1931.

Súbor:Poproč - zvonica -2a.jpg|Popročská zvonica


## Referencie

## Iné projekty


Kategória:Obce okresu Rimavská Sobota
Orávka

**Orávka** (maď. Kacagópuszta) je obec na Slovensku v okrese Rimavská Sobota.

## Polohopis
### Časti obce
* Višňové (Orávka)

## Dejiny
Vývoj názvu obce: 1926-1938 Slávikovo, 1951 Orávka.

Zakladateľmi obce sú repatrianti z hornooravských obcí, ktoré po roku 1920 pripadli Poľsku. Obec vznikla v roku 1922 slovenskými obyvateľmi z oblasti južného Poľska a Oravy, ktorí sem prišli hospodáriť na bývalé statky Coburgovcov. Po Mníchovskej dohode v roku 1938 a 1945 bola pričlenená k Maďarsku. Tvorí jazykový ostrov na maďarsky hovoriacom južnom Gemeri.

Dominantou obce je rímskokatolícky Kostol Sedebolestnej Panny Márie z roku 1995. Zaujímavé sú aj tzv. „legionárske domy“, prebudované z hospodárskych budov počas osídľovania obce.

V obci rozumie goralskému nárečiu menej ako 5% dospelých, deti už ho nevedia.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Kategória:Goralské obce na Slovensku
Nová Bašta

**Nová Bašta** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky kostol sv. Štefana Uhorského v časti Kostolná Bašta, dvojloďová pôvodne románska stavba s polygonálnym ukončením presbytéria a predstavanou vežou, z 13. storočia. Kostol bol goticky prestavaný v 15. storočí a barokovo v roku 1700 a naposledy v roku 1895, čím stratil pôvodnú stredovekú podobu. Zariadenie kostola je novodobé, nachádza sa tu neobarokový oltár. Je členené opornými pilermi a oknami s polkruhovým záklenkom. Veža je členená lizénovými rámami a ukončená korunnou rímsou s terčíkom a ihlancovou helmicou.

Súbor:Nová Bašta - Kostol sv. Štefana Uhorského -1.jpg|Kostol sv. Štefana Uhorského
Súbor:Nová Bašta - Kríž s Ukrižovaným.jpg|Korpus na kríži pred kostolom
 

## Referencie

## Iné projekty

## Externé odkazy
* 


Kategória:Obce okresu Rimavská Sobota
Nižný Skálnik

**Nižný Skálnik** je obec na Slovensku v okrese Rimavská Sobota.

## Dejiny
Na území dnešnej obce Nižný Skálnik bolo osídlenie v neolite, bolo tu sídlisko s kanelovanou keramikou. Obec patrila kaločskému arcibiskupovi, potom Séčiovcom, v novoveku iným zemanom, z ktorých pre kultúrny život boli významní Feješovci. V chotári obce stál hrad Magin. Zanikol pred polovicou 15. storočia. V roku 1828 mala obec 35 domov a 299 obyvateľov. Zaoberali sa poľnohospodárstvom a pálením liehovín z lesných plodín. Poľnohospodárska obec, ktorej ráz sa do pričlenenia k Veľkým Teriakovcam v roku 1963 nezmenil. Neskôr sa Nižný Skálnik osamostatnil.

## Názov
**Vývin názvu obce**
* 1334 – *Zklnuk*
* 1456 – *Zkalnok untrawue* 
* 1481 – *Alsozkalnok* 
* 1808 – *Dolní Skálnok* 
* 1920 – *Dolný Skalník*
* 1927 – *Nižný Skálnik*, maďarsky *Alsószkálnok*, *Alsósziklás* 

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z roku 1805. Na mieste súčasného kostola stál starý stredoveký kostol neznámej podoby, písomne doložený v roku 1451. Pri nedávnom pamiatkovom výskume boli odhalené zvyšky muriva severnej steny staršieho kostola, ktoré boli použité pri stavbe nového. Boli odhalené aj fragmenty freskovej výmaľby. Kostol bol poškodený povodňou v roku 1997 a v rokoch 2004-2007 bol obnovený. Interiér je zaklenutý pruskou klenbou. Nachádza sa tu baroková kazateľnica z prvej polovice 18. storočia a neoklasicistický oltár z druhej polovice 19. storočia. Empora je tiež baroková z 18. storočia, na empore je barokový organ z roku 1767. Súčasťou interiéru sú aj barokové lavice z polovice 18. storočia. Fasády kostola sú hladké s polkruhovo ukončenými oknami, veža je členená kordónovými rímsami, lizénovými rámami, v hornej časti s pilastrami. Ukončená korunnou rímsou s terčíkom a barokovou helmicou s laternou.

Súbor:Nižný Skálnik - Evanjelický kostol.jpg|Evanjelický kostol
Súbor:NižnýSkalník5.jpg|Interiér kostola
Súbor:NižnýSkalník6.jpg
Súbor:NižnýSkalník3.jpg|Oltár s kazateľnicou
Súbor:NižnýSkalník4.jpg|Detail oltára


## Osobnosti obce
### Rodáci
* Ľudovít Bancík (* 1923 – † 1979), lesnícky odborník, poľovnícky odborník, vysokoškolský pedagóg

### Pôsobili tu
* Ján Bahil (* 1650 – † 1722), evanjelický farár spisovateľ a filozof
* Ján Feješ, (* 1764 – † 1823), publicista a právnik obdobia osvietenstva, spoluzakladateľ Učenej spoločnosti malohontskej

## Referencie

## Iné projekty

## Externé odkazy
* 
* Apsida.sk- profil evanjelického kostola


Kategória:Obce okresu Rimavská Sobota
Ratkovská Suchá

**Ratkovská Suchá** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria, bez veže, z roku 1817. Kostol bol upravený v roku 1949. Interiér je plochostropý. Nachádza sa tu neoklasicistický oltár z konca 19. storočia, stĺpová architektúra s novším obrazom Kristus v Getsemanskej záhrade od J. Hložka z roku 1949. Organ je neoklasicistický z druhej polovice 19. storočia. Fasády sú členené lizénami, okná so segmentovým ukončením. Hlavnej fasáde dominuje prelamovaný štít a jednoduchý portikus s kvádrovaním a trojuholníkovým štítom s tympanónom. 

* Dedinská zvonica, murovaná stavba na štvorcovom pôdoryse z roku 1925. Zvonica má hladké fasády s nárožným zaoblením, je členená kordónovou rímsou, veža je stanová s laternou, ukončená motívom slnka a mesiaca. 

## Referencie

## Iné projekty

## Externé odkazy
* 


Kategória:Obce okresu Rimavská Sobota
Ratkovská Lehota

**Ratkovská Lehota** je obec na Slovensku v okrese Rimavská Sobota.
 
## Polohopis
Obec leží v juhovýchodnej časti Slovenského rudohoria na terasovej plošine v doline Západného Turca. 
 
## Dejiny
Obec vznikla asi koncom 13. storočia. Názvy obce: 1413 *Zazlehotha*; 1786 *Ratko-Lehota*; 1808 *Ratkowa Lhota*; 1920 *Ratkovská Lehota*; maďarsky *Ratkólehota*. Roku 1427 patrila rodine *Deréncsényiovcov*, ktorí tu vlastnili 14 port. V 16. storočí sa nachádzala vo vlastníctve *Bakošovcov* a *Lórántfiovcov*, od 18. storočia *muránskemu panstvu*. Počas tureckej nadvlády obec spustla, ale v 17. storočí ju znova osídlili. Roku 1828 v 49 domoch žilo 416 obyvateľov, zaoberajúcich sa hlavne poľnohospodárstvom.

## Politika
náhľad|Kostol sv. Mikuláša po rekonštrukcii

### Starostovia
* 2002–2005 Beáta Czégényová (nezávislá)
* 2006 Jaroslava Demjanová (ANO), (doplňovacie voľby 25. marca 2006)
* 2006- Milan Koska ml. (SMER-SD)

## Kultúra a zaujímavosti
### Pamiatky
* náhľad|Kostol sv. Mikuláša v Ratkovskej Lehote po rekonštrukcii.Rímskokatolícky kostol sv. Mikuláša biskupa, jednoloďová neorománska stavba s polygonálnym ukončením presbytéria a predstavanou vežou, z roku 1909. Bola postavená na staršom základe. Zariadenie kostola pochádza z doby jeho vzniku, nachádza sa tu maľba s motívom Poslednej večere. Fasády kostola sú členené lizénami, opornými piliermi a polkruhovo ukončenými oknami. Korunná rímsa je dekorovaná vlysom. Veža je členená kordónovými rímsami a lizénovými rámami a ukončená korunnou rímsou s terčíkom a ihlancovou helmicou.
* náhľad|Interiér kostola po renovácii|246x246bodKostol sv. Mikuláša bol v roku 2022 zrenovovaný zvonku aj z vnútra.

Súbor:Ratkovská Lehota - Rímskokatolícky kostol.jpg|Kostol sv. Mikuláša
Súbor:Ratkovská Lehota - kostol a cintorín.jpg
Súbor:Ratkovská Lehota - Rímskokatolícky kostol - interiér.jpg|Interiér kostola
Súbor:Interiér kostola po renovácii v roku 2022.jpg|Interiér kostola po renovácii
Súbor:Kostol po rekonštrukcii.jpg|Kostol sv. Mikuláša po rekonštrukcii.


## Referencie

 
## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Neporadza (okres Rimavská Sobota)

**Neporadza** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1839. Stojí na mieste požiarom zaniknutej renesančnej stavby. Obnovou prešiel v roku 1894. Interiér je zaklenutý zrkadlovou klenbou. Nachádza sa tu murovaná kazateľnica dekorovaná festónmi z roku 1882. Kostol má hladké fasády členené opornými piliermi, okná sú elipsovo ukončené. Veža členená pilastrami je ukončená korunnou rímsou s terčíkom s hodinami a ihlancovou helmicou. 

Súbor:Neporadza - Reformovaný kostol -2.jpg|Reformovaný kostol
Súbor:Neporadza - Reformovaný kostol -1.jpg
Súbor:Neporadza - Reformovaný kostol -4.jpg
Súbor:Neporadza - Reformovaný kostol -3.jpg
Súbor:Neporadza - Reformovaný kostol - nápis.jpg|Detail nápisovej tabule


## Referencie

## Iné projekty

## Externé odkazy
* 


Kategória:Obce okresu Rimavská Sobota
Martinová (okres Rimavská Sobota)

**Martinová** je obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová baroková stavba s pravouhlým záverom a predstavanou vežou z roku 1760. Stojí na mieste staršej stavby. Kostol sa nachádza na vyvýšenej polohe uprostred obce. Kostol bol obnovovaný v roku 1960. Interiér je zaklenutý korýtkovou klenbou. Veža je dodatočne pristavaná, podvežie je zaklenuté českou plackou. V interiéri sa nachádza maľovaná ľudová empora a lavice s naturalistickým zobrazením kvetov z 18. storočia. Fasády kostola sú hladké, veža je členená lizénami a ukončená ihlancovou helmicou.

Súbor:Martinová - Kalvínsky kostol (1).jpg|Reformovaný kostol
Súbor:Martinová - Kalvínsky kostol (2).jpg


## Referencie

## Iné projekty

## Externé odkazy
* 


Kategória:Obce okresu Rimavská Sobota